पद का दुरुपयोग करने पर हरचंदपुरा का सरपंच सस्पेंड
डायरेक्टरग्रामीण विकास एवं पंचायत विभाग ने गांव हरचंदपुरा के सरपंच जागर सिंह को सस्पेंड करने के आदेश जारी किए हैं। सरपंच के खिलाफ पद का दुरूपयोग करते हुए प्रस्ताव डालकर गांव की शामलात जमीन में से डेढ़ बीघे जमीन मुस्लिम भाईचारे को कब्रिस्तान के लिए देने के आरोप लगे थे। आदेशों के अनुसार सरपंच मुस्लिम भाईचारे को कब्रिस्तान के लिए जमीन तभी दे सकता है, अगर उनके पास इसके लिए पहले जमीन हो। इस मामले में मुस्लिम भाईचारे के पास पहले ही पंजाब वक्फ बोर्ड की जमीन थी। डायरेक्टर द्वारा जिला विकास एवं पंचायत अफसर संगरूर से प्राप्त पड़ताल रिपोर्ट, उत्तरवादी द्वारा पेश किए गए जवाब तथा मिसल में मौजूद दस्तावेजों की जांच करने का हवाला देते हुए उक्त आरोप सही पाने पर सरपंच को निलंबित करने के आदेश जारी किए है। इसके अलावा डायरेक्टर द्वारा अपने आदेशों में ब्लाक विकास एवं पंचायत अफसर धूरी को सरपंच के जिन बैंकों में खाते चलते हैं उन्हें सील करके उससे प्रभार वापिस लेकर इस की रिपोर्ट 10 दिनों के अंदर उनके पास भेजने के लिए भी कहा गया है। उन्होंने सरपंच का पंचायत की किसी भी कार्रवाई में भाग लेना यकीनी बनाने तथा उसके निलंबित के दौरान पंचायत का रिकार्ड, पंचायती फंड अन्य जायदाद का प्रभार ब्लॉक पंचायत विकास अफसर द्वारा बाकी पंचों में से चुने गए किसी पंच को देने के आदेश भी दिए हैं। (राजेश टोनी)
शामलात जमीन से डेढ़ बीघे कब्रिस्तान के लिए देने के आरोप
hin_Deva hin_Deva hin_Deva